Document ID: /roh_data/filtered/fineweb-2-filterrobots_roh.jsonl.gz/14993

Ils finals da la cuppa europeica da para ski alpin a Sursaissa valevan sco test, sche la regiun da skis è cababla d'organisar tals eveniments gronds – surtut en vista als campiunadis mundials da para ski alpin 2019. Las conclusiuns da quel test han ussa manà ils organisaturs da desister da campiunadis mundials, communitgescha Surselva Turissem.
Campiunadis professiunals na fissan betg stads pussaivels
Relevant per questa decisiun saja stà surtut organisaziun, infrastructura, alloschis confurms als basegns e la finanziaziun. Là avessia quai stuì dar meglieraziuns. Ils organisaturs na vesan però betg realistic da curreger quests puncts aifer il temp che resta anc. Cunquai che las correcturas èn tenor il comité d'organisaziun però indispensablas, n'aspirescha Sursaissa betg pli per ils campiunadis mundials.
RR novitads 16:00